
De  numero  et  Achivorum  Troiam  obsidentium 
et  Troianorum  ipsorum  quaeritur. 

Posteaquam  nuper  piam  gratamque  imperii  Germanici  die  auspicatissimo 
auspiciis  Guilielmi  regis  gloriosissimi  instaurati  memoriam  nobiscum  recoluimus, 
iam  novissimis  lanuarii  diebus  non  potuimus  non  recordari  urbis  istius,  quae  etsi 
propter  .ingentem  vel  etiam  immanem  amplitudinem  omnes  vel  fortissimorum  plu- 
rimorumque  hostium  conatus  eludere  videbatur,  post  vix  tamen  quinque  mensium 
obsidionem  ferro  fameque  a  nostratibus  est  victa.  Cui  quidem  obsidioni  e  sex- 
decim  illis  quas  Parisiorum  urbs  perpessa  est  nulla  videtur  similior  fuisse,  quam 
qua  anno  1594  eam  iam  tum  propugnaculis  undique  vallisque  quam  maxime  mu- 
nitam  rex  ipse  Henricus  IV  expugnavit.  Sed  multo  deinde  et  vastiora  et  firmiora, 
quam  fuerant  turres  a  Ludovico  Superbo  a.  1670  remotae,  urbi  circumdata  sunt 
munimenta  ante  tria  fere  decennia,  suasore  eo  viro,  quem  ingenio  magis  quam 
statura  inter  cives  suos  eminentem  nuncFrancogallorum  rebus  scimus  praefectum  esse. 

Unde  quid  mirum,  si  et  moenium  amplitudine  et  defendentium  numero  atque 
alacritate  freta  insolentissima  Parisiorum  gens,  ut  expugnari  urbem  posse  crede- 
rent,  ab  animis  nullo  pacto  impetrabant.  Nos  contra,  dum  et  poetae  et  homines 
docti  antiquissima  quaeque  tempora  recognoscentes  animis,  quotiens  de  unius  urbis 
imperio  populi  inter  se  duo  disceptaverint,  quid  est  cur  miremur,  si,  cum  esset 
urbs  capta,  in  libellis  illis  nomine  Cladderadacii  inaudito  aliquando  nunc  in  orbo 
notissimo  insignibus  poeta  quidam,  aliorum  multorum  quasi  factus  interpres, 
haec  intonare  non  dubitavit. 

i.  Wie  einst  dem  Pehiden  zvm  Hohn 
lang  trotzle  das  heilige  llion, 
und  lange  der  stiirmenden  Helden  Oewalt 
machtlos  wie  der  Pfeil  vom  Felsen  prallt  — 

4.  So  umklammert  Germanias  siegende  Macht 
die  gaUische  Riesin  bei  Tag  und  Nacht; 
manch  deutschen  Helden,  heut  jugendroth 
• —  der  Morgen  ach  fand  ihn  bleich  und  tot.  — 

6.  Doch  es  kam  der  Tag  —  des  Sehers  Mund 
that  lange  zuvor  ihn  dem  Volhe  hund, 
da  des  lanzenhundigen  Priamos  Haus 
hinsank  und  die  Stadt   in  Schutt  und  Graus.  — 

8.  Und  der  Tag  ist  gehommen  —  Victoria!  — 
der  Tag,  der  rachende  Tag  ist  da, 
der  die  gallische  Riesin  zu  Boden  warf, 
von  der  Flamme  gebdndigt,  vom  Schwert  so  scharf. 

(Kladd.  28.  Januar  1871). 

Sed  si  vati  Homeri  amantissimo  licuit  haec  dicere,  num  nobis  quoque,  dum 
quae  divino  quodam  spiritu  ille  inflammatus  est  ausus,  sobria  mente  reputamus, 
eodem  iure  licebit  Lutetiara  Ilio,  Germanis  illam  oppugnantibus  exercitum  compa- 
rare  Graecorum?   , 

Et  Germanorum  quidem  recentissimi  scriptores  demonstrant  initio  quindecim 
fere  fuisse  uvQuiSag  (ut  ipsum  habeas  numerum,  146986),  quibus  superbum  illud 
Galliae  caput,  quod  sibi  centrura  quasi  videbatur  orbis  esse,  obsidione  cingere  in- 
stituerint,  post  incremento  quinque  myriadum  auctum  exercitum;  Graecos  contra 
raulto  pauciores  fuisse  credere  opinor  consuevimus,  urbes  quoque  tum  munitas 
longe  maiores  esse  visas  quam  fuisse.  Sed  num  quicunque  Homeri  carraina  lege- 
bant  recte  sibi,  quantus  Graecorura  exercitus  fuerit,  cogitatione  finxerint,  in  hanc 
iuquirere  quaestionem  nobis  eo  raagis  videtur  esse  pretium  operae,  quoniam  recen- 
tissimis  temporibus  quin  his  ipsis  mensibus  homines  studiis  Graecis  dediti  atque 
addicti,  cura  Anglis  Araericanisque  nostri  potissimum  populares,  loca  illa  quibus 
res  ab  Homero  narratae  gestae  sunt,  viserunt,  dimensi  sunt,  exquisiverunt.  Qua 
de  re  quominus  accuratius  cognoscaraus,  nerao  nos  obiciendo  nonnisi  fabulas  an- 
tiquas  apoetasuo  modo  in  Iliade  et  repetitas  et  exornatas  esse  prohibebit.  Non  enim 
id  nobis  videturagi,  evenerintue  reveracertamina  ab  Homero  celebratai^,  et  quando 
illae  res  atque  ubi  eveneriut,  sed  potius  quo  terapore  Ilias  et  Odyssea  quabs  hodie 
exstant  tales  a  Graecis  quoque  veteribys  legebantur,  quibusnam  tum  locis  omnia 
et  qua  ratione  facta  esse  legentes  crediderint. 

Quaraobrera  ut  ab  Henrico  Schlieraann  viro  doctissimo  *)  Homerum  loco 
historici  diligentissimi  habente,  quin  quasi  tachygraphi  verba  omnia  ducum  iussa- 
que  notis  excepissent  religiose  haec  posteritati  esse  tradita  credente,  longe  dissen- 
timus:  ita  cum  I.  G.  Hahn  equite  Graecarum  rei-um  peritissimo,  praematura  nuper 
raorte  nobis  erepto,  facere  nullus  dubito,  qui  in  calce  dissertatiunculae  **)  ita  fere 
loquitur:    Der  Sdnger  oder  die  Sdnger  der  llias  schmiegten  die  in   der  Troade  an- 

*)  Ithaka,  der  Peloponnes,  und  Troia.  Leipzig  1869.  Mit  i  Lithogr.  u.  2  Karten.  — 
Ab  eodem  nupemme  epistolae  missae  publici  iuris  factae  in  Ephemeridis  Augustanae  mantissis 
{Augsb.  Allg.  Ztg.  1870,  144.  —  1872,  7). 

**)  Die  Ausgrahungen  auf  der  Homerischen  Pergamos.  Leipzig  1865.  Mit  4  Tafeln 
36  S.  Eiusdem  auctoris  antea  prodierunt:  Aphorismen  iiber  den  Bau  der  Uias  und  Odyssee 
Jena  1856.  84  S.  —  Proben  Homerischer  Arithmetik.    Jena  1858.  96  S. 

siedelten  heUenischen  Fortnen  arischer  TJrsagen  den  dortigen  Ortsverhaltnissen  an,'^ 
cet.  Unde  ne  id  quidem  licebit  quaerere,  quantus  aut  Graecorum  fuei-it  Troiam 
obsidentium  numerus  aut  amplitudo  urbis,  sed  quantum  a  legentibus  audi- 
entibusve  credi  exercitum  Graecorum  fuisse  quantumque  Troiae  vel  Per- 
gami  circuitum  poeta  voluerit.    De  hacce  iam  re  quaeramus  accuratius. 

Et  primum  quidem  secundo,  cui  Boeotiae  nomen  est,  libro  duce  gentes  Aga- 
memnoni  quasi  imperatori  parentes  enumerandae  sunt;  inspiciendae  deinde  alterae 
quae  a  Priami  partibus  stabant.  Quae  quo  facilius  inter  se  distinguantur ,  linea 
in  chartis  geographicis  ex  oribus  Axii  fluvii  transverso  Aegaeo  ducatur  ita,  ut  Con, 
Nisyron,  Symen,  Rhodon  insulas  a  Caria  seiungat. 

Et  illorum  quidem  qui  Graeciam  propriam  incolebant  gentes  sive  ordi- 
nes  enumerat  septem:  Boeotos,  Minyas,  Phocenses,  Locrenses,  Abantes,  Atheni- 
enses,  Salaminios  —  qui  naves  complebant  262;  Peloponnesiorum  deinde  sex: 
Argivos,  Mycenaeos,  Lacones,  Pylios,  Arcades,  Eleos  —  naves  430;  insulanorum 
i-ursus  septem:  Echinadum  incolas,  Cephallenes,  Aetolos,  Cretenses,  Rhodios,  Sy- 
mios,  Coos  — 214  naves;  Thessalorum  denique  novem:  Myrmidonum,  Phyla- 
censium,  Pherensium,  Thaumaciensium,  Triccanorum,  Ormeniorum,  Lapitharum, 
Aeneanum,  Magnetum  —  naves  280. 

Universus  inde  navium  numerus  efficitur  1186  cum  ducibus  quater  undenis, 
quem  loannes  Tzetzes  vel  versu  exprimere  metris  illudente  cunctatus  non  est 
(Prohom.  192):  vavaiv  kv  oySoijxovra  xal  e|  ^iXiaig  ixarov  r«.  E  recentissimis 
Nicolaides  Cretensis  *)  vir  sagacissimus,  ubi  duce  Boeotia  castra  Graeconim 
quali  fuisse  debeamus  arbitrari  ingeniose  explicuit,  etiamsi  et  ipse  quatuor  omnes 
ordinibus  disposuit,  tamen,  quo  aptius  inter  se  membra  composita  sint,  Phylacenses 
ex  quarto  demptos  ordine  primi  loco  quinto  collocavit.  lam  quoteni  in  quaque 
navi  socii  infuerint  quaerenti  triplex  respondendi  via  aperitur.  Et  Homerus  qui- 
dem  praeter Boeotorum  naves,  quas  centenos  vicenos  complexas  esseait,  atque 
Thaumaciensium,  quibus  quinquagenos  dedit,  de  reliquorum  numero  prorsus 
tacuit.  Qua  ex  re  si  quis  quinquagenos  tantum  in  illis  quoque  fuisse  collegerit, 
quae  post  Thaumaciensium  recensentur,  reliquis  omnibus  vicenos  et  centenos:  hos 
inveniet  numeros: 

1017  X  120  =  122,040 
169  X    50  =       8450 

130,490 
Contra  si  quis  poetae  sic  verba  accipiat,  ut  120  maximum  omnium,  50  mi- 
nimum  indicare  numerum  credat:  numero  inter  hos  intermedio  85  posito  dicat 
omnibus  fuisse  85  X  1186  =  i.  e.  ad  100,810.  Et  hoc  quidem  propius  a  veri- 
tate  abesse  ex  Odyssea  cum  Iliade  comparata  magis  etiam  apparebit.  Cephal- 
lenum  naves  ut  in  Boeotia   ita  in  Odyssea   quoque  (t,  159)  duodecim  nume- 


*)  Topographie  et  plan  strategique  de  V  Hiade.    Paris  1867  avec  une  carte,  P.  270.  Vide 
pag.  131  sequ. 

rantur.  Quae  quot  socios  comprehenderint,  hac  facile  ratione  computes.  Ulixes 
ubi  post  acceptam  a  Ciconibus  cladem  litore  cessurus  est  inhospitali,  senis  cuiqae 
navi  minorem  tribuit  numerum;  qua  re  totidem  remiges  navi  cuique  solitum  esse 
dinumerare  eum  rursus  monemur.    Araisit  autem  hos: 

apud  Cicones  (t,  60)  6  X  12  =  72 

Polypherai  gula  (i,  344)  6 

Antiphatis  (x,  116)  1 

omnino  79 

A  Laestrygonibus  deinde  11  navibus  cum  suo  quaque  remigio  deletis,  in 
ea  quae  sola  relicta  erat  tot  restabant,  ut,  ubi  in  Aeaeam  advectus  insulam  bipar- 
tito  eam  pervestigari  a  suis  iussit,  Eurylocho  socios  traderet  viginti  duo,  totidem 
ipse  retineret.  Quadraginta  igitur  quinque  praeter  regem  navis  exstabant  re- 
miges.  Unde,  ut  x  litera  eum  qui  in  principio  cuiusque  navis  erat  numerum 
significet,  simplex  haec  nascitur  aequatio: 


12  X  —  79 

-  =  45 


12 


12  X  —  79  =  540 
12  X  =  619 


X  =  51  vel  52. 

Alii  alia  forsitan  obicient.  Primura,  quod  nobis  quidem  parum  veri  videtur 
esse  simile,  si  post  foedissimas  Cyclopis  epulas  exaequari  desitum  esse  numerum 
dixerit  aliquis,  simplicior  nascetur  aequatio: 

x  —  6  —  6  —  1  =  45     I    X  =  45  +  13  ='  58. 

Erunt  etiara  qui  exaequatum  utique  numerura,  sed,  quoniara  e  navibus  illis 
(duodecim  enim  cura  eae  essent,  sex  tantum  railites  perierunt)  sex  uno  minorem 
quam  antea  numerura  acciperent,  sex  pristinum  retinerent,  utrura  navis  regia 
plenis  annuraeranda  sit  an  cavis  (si  naves  licet  componere  mensibus)  rectius  nesciri 
conteudant.  Fingamus  plenam  fuisse:  habebimus 

X  -  6  (+  1  —  1)  =  45    I    X  =  (45  +  6  =)  51. 

Cava  esto,  contra  faciemus  ita  computum: 

X  —  6  —  1  —  1  =  45    I    X  =  (45  +  8  =)  53. 

Utique  paulo  excessisse  quinquaginta  numerum  patet  pristinum,  velut 
navium  Thaumaciensiura,  quarura  si  duces  singulos  navibus  addiderimus,  51  cuius- 
que  erant.  Hinc  si  profecti  nos  in  principio  socios  posuerimus  fuisse  12  X 
50  railites  cum  12  ducibus  =  612:  Ulixi  a  Ciconibus  provehenti  erant  540,  a 
caprarum  insula  534,  a  Laestrygonibus  vel  44  vel  45. 

Quae  exposuimus  orania  coraplexi  nuraerum  Graecorum  cunctorum  et  centum 
milibus  maiorera  et  minorem  centum  triginta  fuisse  mihbus,  ita  ut  vel  proxime 
abesset  ab  exercitus  illius  numero,  quo  Parisios  nuperrime  obsideri  coeptos  esse 
supra  demoustraviraus,  vere  aestimabimus. 

lam  et  quo  facilius,  num  Gallorum  capiti  Troiam  liceat  quodam  modo  com- 
parare,  intellegamus,  et  quia .  quae  inter  Troianorum  numerura  Graecorumque  ratio 


intercesserit  non  est  ex  re  perspicere  accuratius,  in  id  quoque  quaeramus, 
quanlum  fere  Troianorum  numerum  poeta  voluerit  aestimandum. 

Pauciores  multo  Graecis  eos  fuisse  pluribus  monemur  locis.  Cave  decipiaris 
loco  ^,  232;  nam  si  Graeci,  antequam  Asiae  litore  potirentur,  in  Lemno  insula 
navibus  appulsis  convivantes  centenis  se  singulos  ducenisve  Troianorum  pares  fore 
iactabant,  non  nimierum  ostendere  hostium,  sed  suamipsorum  virtutem  volebant, 
venditatione  usi  recentissimae  Gallorum  (Figarianos  dico  potissimum)  ante  ex- 
ortum  bellum  haud  ita  dissimili.  Et  in  Boeotia  quidem  decem  tantum  et  septem 
Troianorum  ordines  cum  ducibus  commemorantur,  sex  ex  ipsa  urbe  cum  adiacen- 
tibus  regionibus,  tres  e  regione  cis  Hellespontum  sita,  septem  ex  Asiae  provinciis 
vel  septentrionalibus  vel  orientalibus. 

Aliter  se  locus  habet  6-  562.  Mille  ante  urbem  ignes  incensi  a  Troianis 
erant,  circa  singulos  viri  fortes  quinquageni  consederant,  totidem  fere  quot  navium 
narrantur  fuisse  Thaumaciensium,  aliorum.  Cum  igitur  quinquagiens  mille 
Troianos  armatos  ante  urbem  excubantes  inveniamus,  satis  magnam  inde  urbis, 
si  quidem  pro  incolis  omnes  illi  habendi  sunt,  frequentiam  colligere  licebit,  vel  ter 
fere  centena  milia  incolarum,  si  sextam  omnium  partem  arma  ferre  potuisse 
ponimus.  * 

Quod  quominus  verum  esse  arbitremur  locus  ab  altera  parte  prohibebit  i, 
384  accuratius  inspectus;  quo  cum  Thebas  Aegyptiacas  ob  miram  frequentiam  ap- 
pareat  laudari  idcirco,  quia  viginti  milia  essedariorum  habuerint,  vereor  ut  maio- 
remfuisse  numerum  Troiae  Thebis  ponere  nobis  liceat.  Qua  in  re,  quod  illa  aigiv 
iXd-siv  vlag  Id^^amv  multo  fuisse  numerosior  dicitur,  consulto  hic  negleximus. 

Sed  quiuquaginta  illa  milia  armatorum  cum  incolas  urbis  complecti  etiam 
socios  ut  putemus,  alia  causa  accedit.  Tanto  enim  plures  poeta  /?,  124  facit  Aga- 
memnonem  dicentem  Achivos  esse  Troianis  illis  qui  in  urbe  habitarent,  ut,  si  in 
decuriis  iili  dispositi  singulos  ex  Troibus  ad  ministrandum  sibi  potum  acciperent, 
multae  pocillatore  indigerent  decuriae.  Significentur  x  littera  Troiani  k(f4aTioi, 
y  vero  auxiliarii:  ut  maxime  centum  et  triginta  milia  Graecorum  fuisse  fingamus, 
habebimus  aequationem  10  (x  -f-  y)  =  130,000.  Quam  ut  e  lege  solvamus  fieri 
non  poterit,  cum  ne  id  quidem,  maior  littera  x  sit  quam  altera  necne,  compertum 
habeamus.  Prius  tamen  veri  similius  dixerimus.  Unde  7000  certe,  fortasse  plura 
etiam  usque  ad  10000;  e  quibus  ut  incolarum  omnium  numerum  eliciamus,  ubi 
sexiens  duxerimus,  habebimus  42000  —  60000  incolarum  Troiae.  Sin  id  quod 
supra  propius  abesse  a  vero  diximus,  tantum  10  (x  -|-  y)  =  100,000  concesse- 
rimus:  numeri  inde  nascentur  36000  —  54000. 

Quod  si  ne  his  quidem  fortasse  contentus  aliquis,  qui  peregrinatores  nuper 
locum  Troiae  in  campo  Scamandri  (Mendere)  Rhoeteum  inter  et  Sigeum  promun- 
turia  profluentis  invenisse  sibi  visos  esse  audierit,  quaerat  possitne  e  clivi  circuitu 
moeniumve  reliquiis,  quot  incolae  olim  fuerint,  colligi:  tantum  abest,  ut  ex  loco 
liceat  numerum  conicere,  ut  homines  illi  docti  ex  numero  Troianorum,  quantum 
fuisse  eum  arbitrantur,  de  loco  urbis  coniecturam  fecerint. 

Et  Hahnius  quidem,  sagacissimus  Troadis  perscrutator,  quamvis  cum  Forch- 
hammero  Nicolaide  *)  multis  aliis  Pergamum  in  Balidagio,  in  Bunarbaschi 
(Mnovvdoujxaoi.  *)  Troiam  fuisse  sitam  sibi  persuaserit,  vix  unquam  tantae  ampli- 
tudinis  urbem,  quantam  carmina  Homeri  videntur  ostendere,  illic  esse  potuisse 
concessit;  ne  plus  quidem  quam  duo  milia  incolarum  Schliemannus  **).  Unde  hic 
inepte  ait  omnes  iudicare  qui  alio  loco  Troiam  esse  collocatam  perhibeant  quam  in 
monte  Hissarlilc. 

Ex  iis  autem  quibus  Schliemannus  sententiam  tuetur  causis  cu  m  plerae- 
que  quod  sciam  refutatae  iam  ab  Hahnio  aliisque  sint  (inter  quos  ne  prius  Ludov. 
quoque  Hasperum***)  virum  amplissimum  nominarem,  casu  quodam  summopere 
iam  doleo  esse  eflfectum),  haec  maxime  speciosa  mihi  videtur,  quod,  quanquam 
Troiae  campum  a  love  totum  e  Gargaro  conspectum  fuisse  poeta  dicit,  tamen  e 
Bunarbasianis  clivis  Idae  cacumina  omnino  conspici  posse  negat.  Quod  ille  quo 
iure  dixerit,  viri  regionum  illarum  periti  videbunt.  Esto  tamen,  nec  ex  Ida  clivus 
ille  Balidagio  proximus  nec  e  Bunarbaschi  Ida  conspicitur  amortalibus:  quidquaeso 
quominus  conspexerint  impedivit  deos?  Quos  quidem  modo  maioribus  abHomero 
modo  minoribus  describi  coi-poribus  praeditos  pueris  etiam  decantatum.  Quaprop- 
ter  nisi,  ne  risum  raoveremus  in  his  quoque  rebus  decempeda  utendo,  'verendum 
esset:  sicut  Mars,  dicerem,  vulneratus  plethra  corpore  tegebat  septem,  ita  nos 
quoque  lovis  saltem  216  metrorum  proceritatem  fuisse  fingamus  oportet;  quae  si 
summo  Gargari  vertici  (1752  mtr.)  addiderimus,  ex  2000  fere  metr.  altitudine 
despectasse  deum  inveniemus.  Ex  qua  in  Balidagium  280  inde  stadiis  distantem 
si  posse  despici  viri  trigonometriae  periti  negabunt  (nec  nisi  montes  e  regione 
Balidagii  in  altera  Scamandri  ripa  sitos  emensi  concedere  poterunt):  ut  utique 
campum  potuerit  intueri,  lovem  patrem  6o  xqcctoq  kaTi  fieyiaTov  a  poeta  nonnullis 
etiam  plethris  auctum  esse  dicemus. 

Quod  vero  ne  ipsum  quidem  Balidagium  Pergamo  suffecisse  Schliemannus 
ait,  id  ne  nos  moretur,  nunc  quidem  satis  habentes  rem  obiter  tangere,  cum  spa- 
tium  999  mtr.  quadr.  {areas  quas  vocant  decem)  Ithacensibus  Ulixis  aedibus  suf- 
fecisse  dixerit,  Balidagianam  aream  (100  lat.  190  long,)  decem  et  septem  vel  un- 
deviginti  eiusdem  amplitudinis  domibus  satis  fuisse  concedere  debere  illum  ipsum 
contendimus.  Nec  plura  postulamus;  namque  po6tam  semper  ulna  vel  regia  vel 
metrica  utentem  descripsisse  Priami  aedes,  quis  est  qui  credat! 

Quo  posito  concessoque,  iam  ne  Bunarbasianos  quidem  clivos  multo  minores 
esse  quam  qui  amplitudini  in  usum  urbis  postulatae  respondeant,  facile  monstra- 
bitur.  Hahnius  enim  et  Schliemannus,  ut  Hectoris  Achillisque  circa  urbem  ambitum 
imitarentur,  ambientes  eam  quae  fertur  urbis  aream,   post  duas    hic  horas,    ille 


*)  Ita  scribit  N.  Paranicas  in  ea  qua  rogum  Troianorum  inventum  a  se  demonstravit  epistula 
(Nm  IlavSioQa,  'ui&tjv.  1860  pag.  264). 

**)  Cf.  librum  supra  dictum  in  examen  vocatum  a  B.  Giseke  in  Leutschiani  Philologfi  in- 
dice  Jan.  1870  p.  35  sequ.,  nec  non  epistulas  in  ephemeride  Augustana  divulgatas,  v.  supra  p.  3. 

***)  Beitrdge  zur  TopograpMe  der  homerischen  Uias.    Brandenburgi  1867  (programma). 

post  sesquialteram  eo  unde  erant  egressi  revertisse  se  referunt;  nobis  nostrae 
urbis,  11000  incolas  habentis,  (ut  est  hortis  distincta)  suffecturae  milibus  quinde- 
cim,  moenia  quam  proxime  radentibus  tribus  horae  partibus  id  confici  p^sse 
constat.    Duplus  igitur  Troiae  quam  Servestae  ambitus. 

Et  huius  quidem  circumscriptionem  (nam  a  circuli  forma  non  adeo  abhorrere 
Servestam  Mettii  v.  d.  docet  ichnographia  notissima;  stadiorum  15;  diameter  4,75 
erit,  radius  (r)  =  2,375;  urbis  amplitudinis  duplae  (i.  e.  30  stadiorum)  radius  (B) 
=  4,75.  Fingamus  Troiae  quoque  non  ita  multo  ambitum  a  circuli  forma  abhor- 
ruisse:  ut  r''?!  ad  R^;t,  sic  1  ad  4  erit,  unde  Troiam,  cum  quatuor  partibus  no- 
stra  sit  urbe  maior  putanda,  4  X  11000(1500::)  =  44000(60000)  incolas  compre- 
hendere  potuisse  assecuti  sumus. 

Quamquam  huic  rei  non  adeo  magnam  tribuere  vim  voluerim;  nam  nec  servorum 
quoque  rationem  habendam  fuisse  nos  fugit  et  antiquioris  structurae  genus  a 
nostro  fuisse  diversum.  Id  unum  tenendum  erit:  Hectoris  cum  Achille  de  vitae 
summa  certantis  circa  urbem  ambitum  si  reputamus,  minorem  moenibus  circulum 
effici  aestimabimus,  quam  si  numerum  reputamus  iucolarum.  Post  quintam  de- 
mum  horara  nos  quidem  ter  ambulantes  circa  aream  Bunarbasianam,  unde  egressi 
eramus,  reverteremur ;  licet  tribus  partibus  maiori  credamus  celeritate  viros  illos 
robustissimos  usos  fuisse  (quanquam  Achillem  vulnere  in  genu  accepto  ut  lentius 
incederet  coactum  fuisse  scimus),  namque  Tiegi  rpvxijg  &iov  "ExroQog  innoSduoio: 
tamen  cum  plurimum  circuitum,  quantus  Bunarbasiani  est  clivi  tantum  Troiae 
fuisse  ponamus.  Ita  quo  ampliorem  urbem,  ut  armatorum  sex  milibus  parem  in- 
colarum  numerum  comprehendi  ab  ea  posse  dicere  liceat,  fuisse  statuerimus:  eo 
longius  opinor  Achillis  Hectorisque  circa  moenia  cursus  ab  Homero  expositus  a 
probabilitate  recedet.  — 

Sed  haec  hactenus.    Sive  cum  H.  Schliemanno  faciemus,  viro  ut  ob  summum 

.       studiorum  Graecorum  araorera  laudando,  ita  quid  sit  poetae,  quid  non  sit,   parum 

KvVt  intellegente,  /ad  quos  ab  illo  avocare  legentes  cupio,  cum  Hahnio  aliisque  hominibus 

'        aliquanto  cautioribus  deque  interpretatione  Homeri  optime  raeritis:  utique  pugnae 

ab  Achivis  circum  Troiam  comraissae,  cuius  loc^  iara  ab  Horatio  (od.  3,  3,  40)  qualia 

suaty  hodie,ab  subus  lupis  vulpibus  suffossa  refertaque  viperis  inventa  esse  puto,  non  in- 

dignae  videntur  fuisse  quae  cum  Parisiorura  obsidione  recentissima  compararentur. 

De  qua  dum  narrant  aequales,  nos,  qui  carminibus  illisa  parvulis  delectati  suraus,  multa 

quae  illic  legeramus  rebus  nuperrirae  gestis  quasi  illustrari  laetaraur,  sive  comme- 

atura  ingenti  exercitui  provideri  legentes  navibus  cotidie  Lerano  advectis  (fi  721, 

1]  467,  &  230),  sive  ductorum  spectantes  artificia,  de  quibus  Nicolaides  e  Napole- 

oniana  illa  sententia*)  exorso  consilio  librum  supra  laudatum  composuit,  sive  de- 

nique  neces  innumerabiles  ab  Homero  ad  vivum  depictae  ita,  ut  oculis  quasi  vide- 

antur  obversari,  nos  raonent,  quot  nostrae  quoque  domus,  nostra  urbs,  et  schola 

ipsa  iacturas  fecerint  adolescentium. 

*)  lorsqu'  on  lit  V  Hiade,   on  sent  a  chaque  instant  gu'  Homere  a  fait  la  guerre.    Nico- 
laides  1.  1. 

Sic  vos  flla,  quibus  perplura  detpnnia  cum  schola  nostra  coniuncti  Aii^g, 
vincula  nodosque  iam  soluturos,  foliura  hocce  prosequatur  novissimorum,  quibus 
una  sumus  usi,  temporum  recordationem  in  memoriam  revocans. 

Duas  Tibi,  Metti  vir  amplissime,  commendaturi  res  eramus,  et  quod  modo 
diximus  per  recentissimummagisteriiTui  biennium  urbem  quasi  helhiatam  esse  lae- 
titia,  quam  res  summae  praesentibus  temporibus  gestae  praebebant,  quae  cum 
antiquissimis  heroum  conipararentur  dignissimae;  et  quam  ne  nos  quidem,  qui 
litteris  potissimum  antiquitatis  operam  damus,  carere  possimus  numerorum  arte, 
qua  per  36  fere  Tu  annos  discipulos  nostros  instituere  impigre  perrexisti.  lam 
e  tot  quidem  anuorum  laboribus  iure  conquiescenti  Tibi  cum  domestica  liberorum 
uepotumque  felicitas,  tum  et  literarum  studium  et  usus  amicorum  summam  afferant 
delectationem  per  plures  adhuc  optamus  annos! 

Te  vero,  Kuhni  vir  reverendissime,  qui  ut  in  omnium  aetatum  praeter  Faustia- 
nam  illam  fabulis  ita  in  lingua  quoque  litterisque  Graecorum  occupari  solitus  a  pue- 
ris  iam  Maeonidae  amabas  legere  narrationes,  noiuhag  lauJv  et  bellatores  nobis 
et  concionatores  ostendentis,  denuo  Te,  iamiam  ipsum  pastorem  gentium  (plebisve,  uti 
aiebant  mediaevani)  factuni  hbellus  hic  moneat,  et  pastorum  quasi  ordinem,  cum 
antiquitate  iam  sanctus  esset,  sanctissimum  esse  factum  illius  iussu,  qui  caelo  pro- 
fectus,  ut  homines  pro  piscibus  piscarentur,  pascerent  pro  agnis,  discipulos  elegit ; 
et  in  eadem  Tecum  morari  urbe  eos  qui  amicitia  atque  amore  Vos  persequi  cupi- 
ant,  nunc  quidem  faustissima  quaeque  vota  pro  domibus  Vestris  ac  familiis,  vel 
pro  munere  sacro  perageudo  vel  pro  laeto  otii  usu,  nuncupantes. 

Valete  nobisque  et  scholae  nostrae  pergite  favere. 

Servestae  pridie  diem  natalem  Guilielmi  Imperatoris  Invicti  a.  MDCCCLXXII. 


Thcophiliis  Sticr.     Fridericus  Hammcr.     Giiiliclmns  Corte. 
Fniiiciscus  Hindscher.     Karolus  Krause. 


